stanford-oval/wikipedia huggingface dataset:
ליאת בנאי
ביוגרפיה

בשנת 1991 בגיל 16 שרה בנאי לראשונה בפני קהל, במסיבת פורים של בית הספר במועדון הטרויה בראשון לציון, שם היא ביצעה את השיר "טיפת מזל" של זהבה בן. הזמר אבי ביטר שנכח במקום הציע לבנאי להוציא אלבום.
שם משפחתה המקורי הוא בן־אבו, ליאת סיפרה באחד הראיונות איתה שמנהל מועדון בו הופיעה אמר שזה לא שם מסחרי ויעץ לה להחליף לבנאי, כמו המשפחה המפורסמת. ההורים שלה מאוד כעסו ואמרו שזה ישנה את המזל שלה בחיים.
בשנת 1994 הוציאה את אלבומה הראשון "אבא סליחה טעיתי", מתוכו יצאו הלהיטים "הפרידה" הדואט הראשון עם אבי ביטר, "מחפשת את הדרך" ושיר הנושא.
כעבור שנה בשנת 1995 יצא אלבומה השני "נשיקה אחרונה", שיר הנושא הוא הדואט השני שביצעה עם אבי ביטר, שירים מוכרים מתוך האלבום הם "אין לך מילה" ו"מתחרטת על טעויות".
באותה שנה יצא הדואט "אהבה שלא נגמרת" בשיתוף עם הזמר ליאור נרקיס, איתו הייתה במערכת יחסים באותן שנים.
בשנת 1996 יצא אלבומה השלישי "לאהוב בלי הפסקה", ובו שני דואטים נוספים עם אבי ביטר, שירים מוכרים מתוך האלבום הם "טעות מרה" ו"ייסורי אהבה".
באותה שנה יצא הדואט המוכר "משחקי מילים" בשיתוף עם הזמר תמיר גל, השיר נכלל כשיר נושא באלבומו השלישי של תמיר גל.
בשנת 1997 הוציאה את אלבומה הרביעי "בא לי עליך", ובו דואט נוסף עם אבי ביטר.
באותה שנה יצא אלבומה המשותף עם אבי ביטר "אהבת נעורים" ובו 8 דואטים של שניהם שבוצעו לאורך השנים, כמו כן יצא האלבום "שלושת הגדולים 1" ביחד עם אבי ביטר ומשה כהן, שיר מוכר מתוך האלבום הוא "למה אין אהבה", גרסת כיסוי לשיר של הזמרת נטלי אשר יצא במקור בשנת 1994.
כמו כן, הוקלטה במסגרת האלבום מחרוזת שכללה את "בן לוקח בת" (עממי), "שיר הפרחה" (עפרה חזה), "טופזיו" (משה כהן), "ישנן בנות" ו"אני לא יכולה בלעדיך" (דנה אינטרנשיונל), "בגללך" (אריק איינשטיין) ו"לא נפסיק לשיר" (יהורם גאון).
בשנת 1998 יצא האלבום "בוא ונרקוד", והאלבום "שלושת הגדולים 2" ביחד עם אבי ביטר ומשה כהן.
בשנת 1999 הוציאה את האלבום "שלגיה". שהורכב רובו ממחרוזות בניחוח ים תיכוני.
בשנת 2000 הוציאה את אלבומה "רוקדת על הבר", מתוכו יצאו הלהיטים "אהבה עיוורת" (אני בוכה), ו"שקרן".
בשנת 2001 יצא אלבומה השני ביחד עם אבי ביטר "נפרדים באהבה".
כעבור שנתיים ב-2003 הוציאה את האלבום "רק לחיות".
בשנת 2006 יצא האלבום "ליאת בנאי המיטב" אשר כלל את הלהיטים השקטים הגדולים לאורך הקריירה.
באותה שנה הוציאה את הדואט "נשברים לרסיסים" יחד עם הזמר אלון חסון, השיר נכלל באלבומו של חסון "היא רק ילדה".
ב-2012 השתתפה בעונה השנייה של חי ב-LA LA לנד.
ב-2016 השתפתה בעונה השלישית של 6 אימהות ששודרה במסגרת שידורי רשת בערוץ 2.
ב-2018 השתתפה בעונה החמישית של הכוכב הבא לאירוויזיון. כשבוע לאחר שידור האודישן הראשון בטלוויזיה, הודיעה בנאי על פרישתה מהתחרות.
בינואר 2023 הופיעה בהאנגר 11 בתל אביב.
בשנת 2024 הופיעה מספר פעמים ברדינג 3 בתל אביב, בליווי 12 נגנים.
בשנת 2025 עתידה להופיע בפעם הראשונה בקיסריה.
חיים אישיים

בשנת 1999 נישאה ליאת למשה אוחיון, השניים עברו להתגורר במושב מצליח ולהם שני ילדים משותפים, אור ולירז. בהמשך התגרשו, נישאו בשנית אך הנישואים לא שרדו. כיום בנאי נשואה לניסים עוז ולהם חמישה ילדים.
דיסקוגרפיה

| --- | --- |
 אלבומי אולפן 1994: אבא סליחה טעיתי  1995: נשיקה אחרונה  1996: לאהוב בלי הפסקה  1997: בא לי עליך  1997: אהבה נעורים (ביחד עם אבי ביטר)  1997: שלושת הגדולים: בלהיטים חדשים (ביחד עם אבי ביטר ומשה כהן)  1998: בוא ונרקוד  1998: שלושת הגדולים 2: בלהיטים חדשים (ביחד עם אבי ביטר ומשה כהן)  1999: שלגיה  2000: רוקדת על הבר  2001: נפרדים באהבה (ביחד עם אבי ביטר)  2003: רק לחיות:  אלבומי להיטים 2006: המיטב: השירים השקטים
פילמוגרפיה

1996: בוכה בגשם
2012: השקר הגדול
הערות שוליים

↑  אבי שושן, "אולי מההומואים תבוא הישועה", באתר ynet, 29 במאי 2011
↑  חי ב-LA LA לנד 2 פרקים לצפייה ישירה, אורכב מ-המקור ב-2019-01-14
↑  הכירו את ליאת בנאי, באתר רשת 13
↑  יפעת הללי אברהם, ‏ליאת בנאי פרשה מ"הכוכב הבא לאירוויזיון", באתר ‏מאקו‏, 26 בנובמבר 2017
| --- | --- |
בקרת זהויות :  NLI: 987007302558205171  VIAF: 297507335   WorldCat (עם VIAF): 297507335
יורם יוספסברג

| --- | --- |

יורם יוספסברג וגאיה שליטא-כץ, בהצגה "השחף", תיאטרון תמונע, 2013
 לידה:  2 במאי 1963 (בן 61) תל אביב-יפו, ישראל 
 מדינה:  ישראל 
 תקופת הפעילות:  מ-1991
 עיסוק:  דיבוב
 מקום לימודים:  בית צבי 
 בת זוג:  גל קנטי
 מספר צאצאים:  2
 פרופיל ב-IMDb
 
יורם יוספסברג (נולד ב-2 במאי 1963) הוא שחקן, קריין ומדבב ישראלי.
תיאטרון וטלוויזיה

יוספסברג הוא בוגר מחזור שנת 1991 של בית הספר למשחק "בית צבי". יוספסברג השתתף בהצגות, בהן: "סולו", "בחורים טובים", "יהוא", "טוני היפה", "רומיאו ויוליה", "החתונה", "יש מלחמה בחוץ", "צוואתו של כלב", "קילר ג'ו", "אנה גלקתיה", "אנטיגונה", "הבתולה מלודמיר", "מידה כנגד מידה", "נוף ילדות", "האישה מן הים", "קולות אחרים", "הטענה של דון קיחוטה", "שש דמויות מחפשות מחבר", "יוליסס על בקבוקים", "אפקט הפרפר". כן השתתף יוספסברג בסדרות "הפיג'מות, "שמש", "הנפילים", "מנדלבאום בלש פרטי", "שכונה" ועוד. ב-2000 שיחק בסרטו של דני ורטה, "אספלט צהוב" וב-2007 השתתף בסרט הטלוויזיה "וסרמן איש הגשם".
דיבוב

יוספסברג הוא מוותיקי המדבבים בישראל, ומהפעילים ביותר בו. דיבב במהלך הקריירה שלו דמויות בסדרות וסרטים רבים, ביניהם את מר ביג מכוח וידאו, מנהיג השקרניקים מגהטרון/גלבטרון מרובוטריקים ("רובוטים במסווה", "ארמדה", "סייברטרון", סרט הקולנוע של שנות ה-80 ו"אנימייטד"), דייגו נמר שן-החרב מסרטי עידן הקרח, דמויות שונות בסדרה "נאנוק", דוקטור רובוטניק בסדרה "סוניק הקיפוד" את צ'אק והאלון האפל ב"סוניק X", לורד גלוזל בסיפורי נרניה: הנסיך כספיאן, מגנה-קט בסדרה אלרגי למפלצות, רובי רקב בסדרה נווה עצלנות, בירוס בדרגון בול סופר, המספר בכספיון, וכן: דני שובבני, חוש-חש הבלש, דיג'ימון, טוקיו מיו מיו, פוקימון, גלקטיק פוטבול, בובספוג מכנסמרובע, גיבורי התנ"ך הגדולים, משאלתה של אנאבל, מגי והמפלץ, פלורי והדרקונים, סימסאלה גרים, כלבי המחץ, החלילן מהמלין, פיניאס ופרב, ג'ימי קול, מגלים עם דורה, אובי, הפינגווינים ממדגסקר, חברים בחווה, "הדרקון הראשון שלי", "טינקרבל והאוצר האבוד", "הרפתקאות מקס", "מרטין על הבוקר", משחק המחשב "Counter-Strike: Global Offensive", "ממלכת אוקיאנה", "זמביזיה",לו! "אמיצה", "וואן פיס", ״זוטרופוליס״ אבירי הטנקאיי, "אסטריקס ושיקוי הקסמים", "מולאן", "מיקי מאוס: כייף של בית", "גופי בכיצד להישאר בבית", "מזלגוני שואל שאלה", "לירוי וסטיץ'" ועוד.
חבריו אמנון וולף, שמחה ברבירו, וגלעד קלטר התאחדו איתו למדבבים ראשיים באולפני אלרום.
חיים פרטיים

יוספסברג נישא לגל קנטי בשנת 2003 ולהם שתי בנות, עלמה ומיכל.
גרב

ערך זה עוסק בפריט לבוש שמטרתו לכסות את כף הרגל. אם התכוונתם למשמעות אחרת, ראו .
גרביים
גרב או פוזמק הוא פריט לבוש, המשמש להגנה על כף הרגל, ונלבש מתחת לפריטי ההנעלה השונים, כגון נעליים ומגפיים. ניתן להבדיל בין גרביים שונים על פי אורך, צבע וסוג החומר ממנו נסרגו או נתפרו (כותנה, פוליאסטר, צמר וניילון). קיימים גם גרביים מיוחדים שנועדו לבודד את הרגל מתנאי קור קיצוניים.
צבע ואורך הגרביים הם גם סימן או מנהג של קבוצה או מדים, נשות החסידים גורבות גרביים שחורים, לחיילים בצה"ל מותר לגרוב גרביים בצבע שחור, אפור או כחול כהה. חיילות בצה"ל יכולות לגרוב גם גרביים לבנים.
בין הסיבות לגריבת הגרביים:
מניעת לחות וזיעה ברגל
שמירת חום הרגל
הגנה מלכלוך
מניעת שפשוף בין הרגל לנעל
נוחות
אופנה
סריגת גרביים

אפשר לסרוג גרביים ביד בסריגה על מסרגות, בקרס קרושה או במכונה. כאשר סורגים גרביים בשתי מסרגות, יש לתפור את אחורי הגרב כדי שיהיה שלם. כאשר סורגים ב'שיפודי גרביים' שהם שיפודים בעלי שני חודים או בשתי מסרגות עגולות, אפשר לסרוג את הגרב בעיגול ללא תפרים. שיפודי גרביים נמכרים במארזים של 4 או 5, כך שאפשר לסרוג גרב או על 3 מסרגות שעליהן נמצאות העיניים של הגרב כשהמסרגה הרביעית [הריקה] משמשת להמשך הסריגה, או להחזיק את העיניים על 4 מסרגות ולהשתמש במסרגה הרביעית להמשך הסריגה. בשני האופנים הללו אפשר לסרוג רק גרב אחת כל פעם. אם רוצים לסרוג את שתי הגרביים ביחד משתמשים בשתי מסרגות עגולות ומחלקים על מסרגה אחת מחצית מעיני הגרב הראשונה ומחצית מעיני הגרב השנייה ועל המסרגה השנייה, מחזיקים מחצית מהגרב השנייה ומחצית מהראשונה. יש הנוהגים לסרוג גרביים בעיגול, אבל מסמנים את אמצע הגרב האחורי בסריגת עין שמאל כאילו שהגרב נסרגה בצורה חלקה ונתפר מאחור.
בדנמרק באמצע המאה ה-19, היה בית ספר להוראת קרושה לנשים, שלימד אותן לסרוג בין יתר הפריטים גם גרביים.
היות שגרביים נסרגו כמעט בכל מקום ובארצות רבות יש דוגמאות רבות, הבסיס נשאר דומה, יש לסרוג חלק המכסה את הקרסול, חלק המכסה את העקב וחלק המקיף את כף הרגל.
פולקלור

גרביים משמשים גם למופעי בובות. יש היוצרים מהן בובת גרב ויש הלובשים אותם על היד ומקשטים אותם בקישוטים שונים המשווים להם דמות של פני אדם או יצור כלשהו. פתיחת וסגירת היד משחקת את פעולת הפה של הבובה.
בחג המולד נוהגים הנוצרים לתלות גרבי חג המולד מעל האח, ולשים בהם ממתקים ומתנות לילדיהם ומספרים לילדים שהקדוש ניקולאוס המכונה אף 'סבא חג המולד', הוא שהביא להם את המתנות. רבים נוהגים לתפור או לסרוג בעצמם את הגרב המיוחד הזה, שהופך לפריט חג מסורתי.
באגדות ומשלים נאמר שאנשים שומרים את כספם בגרב ישן. בסקר שנערך בארצות הברית בסוף שנת 2014 הסתבר ש-19% מהאנשים שומרים כסף מזומן במגירת הגרביים שלהם
באתר "סיפור כיסוי" כותב מתי כספי, איך בעזרת גרביים הוא ואשתו יצרו עטיפות חדשות לתקליטים.
היות שגרביים מופיעים בזוגות משתמשים בדימוי זה כדי לחוד חידות.
הצייר האפרו-אמריקאי ארציבלד מוטלי (Archibald Motley), שהתמחה בציורי אפרו-אמריקאים וחייהם, צייר את סבתו מאחה גרביים.
הציירת אנה ארצ'ר (Anna Archer) ציירה ציור אימפרסיוניסטי של גבר מאחה גרביים.
גרב ופמיניסטיות

בחצי השני של המאה ה-18 בלט באנגליה מעגל הבלוסטוקינג (הלחם שמשמעותו באנגלית "הפוזמק הכחול"), רשת של קשרים שבלטו בה נשים מהמעמד הבינוני הגבוה, ואשר איפשרה השתלבות של נשים ביצירה ובדיונים אינטלקטואלים על ענייני חברה ותרבות. יש שמחשיבים רשת זו לתנועה פמיניסטית מוקדמת. בין השאר, ניהלו חברי וחברות המעגל דיונים ספרותיים במטרה לקדם נשים סופרות וקוראות. בהשפעת המעגל, המילה "בלוסטוקינג" שימשה באנגלית ובשפות אחרות כביטוי המתאר אשה משכילה. לקאת סוף המאה הפך ביטוי זה לביטוי גנאי, ששימש בעיקר את המתנגדים להשתלבות נשים בעולם האינטלקטואלי. שמה של קבוצת הרדסטוקינגס (הגרביים האדומות) הפמיניסטית הרדיקלית מתייחס לשימוש הגנאי במילה "בלוסטוקינג" ולצבע האדום כמייצג של השמאל המהפכני.
שירים וסיפורים על גרביים

שיר מצליח הוא "תותחים במקום גרביים" שבוצע על ידי להקת הנח"ל ב-1954. הוא נכתב על ידי חיים חפר והולחן על ידי משה וילנסקי.
קורין אלאל הלחינה ושרה את "שיר לגרביים" שאת מילותיו חיבר יגאל שילוני.
ב-1925 הלחין וולטר דונלדסון את השיר "אין גרביים".
ב"מקור ראשון" הופיע ביוני 2019 השיר "סנדלים וגרבים" של צור ארליך.
גם בשפות אחרות ישנם שירי גרביים. למשל השיר"The Sock" מאת Old man Emu.
המשורר פבלו נרודה (Pablo Neruda) כתב שיר על גרביים בשם "Ode To my Socks".
עמליה לוקהארט [Amelia Lockhart] כתבה סיפור הומוריסטי על גרב שמישהו שכח בביתה ועל ההשלכות האתיות של שמירת הגרב.
היעלמותה של אחת מהגרביים או הצורך למצוא זוג גרביים במגירה בחושך מופיעים בשירים וסיפורים שונים ואפילו בחידות.
מין דקדוקי

במשך שנים רבות, המין הדקדוקי של המילה "גרב" היה זכר. אולם ביוני 2021 אישרה האקדמיה ללשון העברית להשתמש במילה גם בלשון נקבה.
מיחזור משביח לגרביים

גרביים מתבלים מהר יחסית למלבושים אחרים, בעבר נהגו נשים לסרוג גרביים ובמקרה הצורך לאחות את החורים שנוצרו בגרביים הישנים. ילדים למדו בגיל צעיר לאחות גרביים. נוהג איחוי הגרביים היה כה נפוץ, שהוא מופיע בציורים קלאסיים של המאות הקודמות.
מסחור תעשיית הגרביים, הוריד בערכם ואנשים לאט לאט הפסיקו לתקנם. עם התגברות המודעות לחשיבות הסביבתית שיש לניצול מקסימלי של פריטים, שבים אנשים לאחות את גרביהם.
גרביים לובשים כזוג זהה בצבעו וצורתו, אי לכך כאשר אובד גרב אחד, ואחרי שעובר זמן ובן הזוג אינו נמצא, יש אנשים שגורבים גרביים שאינם תואמים. בגרב יחידה אפשר להשתמש כמטלית ניקיון, להפוך אותו לבובה. אפשר לאסוף כמה גרביים יחד ולהפכן לכרית חימום למפרקים. לכיסוי לבקבוק ועוד.
ראו גם

ריח כף הרגל
מיחזור משביח לבגדים
סריגה
גרביונים
תפירה
צמר
מסרגה
ייצור גרביים
אנשים שאנחנו פוגשים בחופשה (סרט)

| --- | --- |
 מבוסס על:  People We Meet on Vacation 
 תסריט:  יולין קואנג
 שחקנים ראשיים:  אמילי באדר טום בליית' 
 מדינה:  ארצות הברית 
 חברה מפיצה:  נטפליקס 
 דף הסרט ב־IMDb
 
אנשים שאנחנו פוגשים בחופשה (באנגלית: People We Meet on Vacation) הוא סרט רומנטי אמריקאי שיצא בקרוב בבימויו של ברט היילי, המבוסס על רומן מ-2021 באותו שם (אנ') מאת הסופרת האמריקאית אמילי הנרי. מככבים בו אמילי באדר וטום בליית'.
דמויות

אמילי באדר בתור פופי רייט
טום בליית' בתפקיד אלכס נילסן
שרה קתרין הוק
ג'מילה ג'מיל בתור סוואפנה בקשי-הייסמית
לוסיאן לוויסקאונט
לוקאס גייג'
מיילס הייזר
אליס לי
טומי דו
אלן רוק
מולי שאנון
הפקה

מפיקי הסרט הם מרטי בואן, וויק גודפרי ואייזק קלאוזנר מחברת טמפל היל. הסרט מופק במסגרת עסקה בין Sony Pictures ונטפליקס. ברט היילי אמור לביים, כאשר יולין קואנג תעבד את הספר לתסריט. ביולי 2024, אמילי באדר וטום בליית' הצטרפו לקאסט הראשי. שרה קתרין הוק, ג'מילה ג'מיל, לוסיאן לוויסקאונט ולוקאס גייג' הצטרפו בספטמבר 2024. ליהוק נוסף כלל את צירופם של אלן רוק ומולי שאנון. שלב הצילומים החל באותו חודש.
הערות שוליים

↑  Kroll, Justin; Grobar, Matt (2 באוגוסט 2024). "Tom Blyth And Emily Bader Set To Star In Netflix And 3000 Pictures Adaptation Of 'People We Meet On Vacation'". Deadline Hollywood. נבדק ב-3 באוגוסט 2024. {{cite web}}:  (עזרה)
↑  Perez, Lexy (2 באוגוסט 2024). "Tom Blyth, Emily Bader to Star in Netflix and 3000 Pictures Adaptation of Emily Henry Book 'People We Meet On Vacation'". The Hollywood Reporter. נבדק ב-3 באוגוסט 2024. {{cite web}}:  (עזרה)
↑  Grobar, Matt (18 בספטמבר 2024). "Sarah Catherine Hook, Jameela Jamil, Lucien Laviscount and Lukas Gage Join Netflix & 3000 Pictures' 'People We Meet On Vacation'". Deadline Hollywood. {{cite web}}:  (עזרה)
↑  London, Rob (25 בספטמבר 2024). "'Succession,' 'Only Murders in the Building' Stars Are the Next 'People We Meet on Vacation'". Collider. נבדק ב-18 באוקטובר 2024. {{cite web}}:  (עזרה)
ישיבת בני עקיבא תקוות יעקב

| --- | --- |
אין תמונה חופשית
 ישיבה תיכונית
 השתייכות:  מרכז ישיבות ואולפנות בני עקיבא
 תקופת הפעילות:  ה'תשי"ז (1957) – הווה
 מייסדים:  הרב מאיר אליטוב
 שכבות לימוד:  ז'-י"ב
 בעלי תפקידים
 ראש הישיבה התיכונית:  הרב מלאכי קאופמן
 תלמידים
 :  כ-340
 מיקום
 מיקום:  שדה יעקב
 קואורדינטות:  32°42′14″N 35°08′11″E﻿ / ﻿32.703780°N 35.136267°E﻿ / 32.703780; 35.136267
ישיבת בני עקיבא תקוות יעקב שדה יעקב היא ישיבה תיכונית המשתייכת למרכז ישיבות בני עקיבא השוכנת במושב שדה יעקב שבעמק יזרעאל.
תולדות הישיבה

הישיבה הוקמה באלול ה'תשי"ז (אוגוסט 1957), והיא הישיבה השישית שהוקמה במסגרת ישיבות בני עקיבא. את הקמת הישיבה יזם הרב משה צבי נריה, ואת המשימה הוא הטיל על כתפי הרב מאיר אליטוב, שעמד בראשות הישיבה בשנותיה הראשונות. טקס פתיחת הישיבה התקיים באוקטובר של אותה השנה, בנוכחות סגן שר הדתות זרח ורהפטיג, הרבנים יהושע קניאל, אלימלך בר שאול, אברהם צוקרמן ומשה צבי נריה ואישים נוספים. הגרעין המייסד הורכב מ-30 תלמידי כיתה י' (חברי שבט "מרחבים" בבני עקיבא) מישיבות בני עקיבא נחלים, נתיב מאיר וכפר הרא"ה. בראשיתה, שכנה הישיבה בעזרת הנשים של בית הכנסת במושב, לימודי התיכון התקיימו בשעות אחר הצהריים בכיתות של בית הספר במושב, וכפנימייה שימשו צריפים שהוקצו על ידי המושב לצורך כך.
טקס הנחת אבן הפינה למבנה הקבע של הישיבה תוכנן להתקיים בל"ג בעומר ה'תשי"ט (1959), אך הוא נדחה והתקיים לבסוף ב-1961, אז הוכרז שהישיבה תישא את שמו של הרב ד"ר יעקב יהודה הופמן (אנ'), רבה האורתודוקסי של פרנקפורט על המיין ומרבני תנועת המזרחי, שנפטר זמן קצר קודם לכן. מבנה הקבע הוקם כעבור כמה שנים במימון משרד הדתות, לאחר יישוב מחלוקת שפרצה עם המוסד הסמוך נוה עמיאל על הקצאת הקרקעות. בשנת 1962 הוקמה עמותת הישיבה. מבני קבע עבור הפנימיות החלו להיבנות ב-1977
בשנותיה הראשונות זכו תלמידים מהישיבה בפרסים תורניים מטעם משרד הדתות. אחת ממטרותיה של הישיבה הייתה להוות מוקד תורני ליישובי העמק, ולעיתים נערכו בה מפגשים וחגיגות בר מצווה לנערים מהיישובים החילוניים.
הישיבה כיום

בראשות הישיבה עומד כיום הרב מלאכי קאופמן, ולומדים בה כ-340 תלמידים בכיתות ז-י"ב. הישיבה מקיימת לימודי תיכון מלאים, כולל מגמות: מדעי המחשב, פיזיקה, ביולוגיה, קולנוע, לימודי ארץ ישראל, ערבית ואיתור דיגיטלי.
ראשי הישיבה

הרב מאיר אליטוב
הרב חיים נפתלי ויסבלום - רב המושב שדה יעקב. כיהן כר"מ בשנים הראשונות ואחר כך כראש הישיבה עד 1965.
הרב אברהם יצחק נריה
הרב אליהו קארו
הרב מלאכי קאופמן - ראש הישיבה כיום
בין מנהלי הישיבה לאורך השנים היו: שמעון רודיך, אברהם מרמורשטיין, ישראל לשם, ישראל יעקב ודוד שלזינגר.
הערות שוליים

↑  אור ביזרעאל, הצופה, 27 בנובמבר 1957
↑  הישיבה הששית של בני עקיבא נפתחה בטכס חגיגי בשדה יעקב, הצופה, 1 באוקטובר 1957
↑  ראו הודעה על כך, הצופה, 25 במאי 1959
↑  ראו מכתב הרב ד"ר שמעון פדרבוש כאן.
↑  16 אלף תלמידי ישיבה בארץ, הצופה, 24 במאי 1966
↑  הודעה, הצופה, 25 בינואר 1962
↑  ראו הודעה על טקס הנחת אבן הפינה, הצופה, 13 במרץ 1977
↑  תלמידי ישיבות מצטיינים שזכו בפרס מטעם משרד הדתות, הצופה, 3 באפריל 1963
↑  בני מצווה מקיבוץ כפר החורש - אורחי ישיבת בנ"ע בשדה יעקב, הצופה, 22 במאי 1962
↑  אישים ומוסדות, הצופה, 22 במאי 1962
טיבריאנוס

טיבריאנוס (בלטינית: Tiberianus) היה פוליטיקאי רומי מהמאה ה-2 לספירה, שכיהן כנציב הרומי ביהודה בשנים 114–117.
הכרוניקן הביזנטי יואנס מלאלס (המאה ה-6) מדבר עליו כלגאטוס העשירי של הפרובינקיה הראשונה של פלשתינה (ἡγεμὼν τοῦ πρώτου παλαιστίνων ἔθνους), בקשר לשהייתו של הקיסר טריאנוס באנטיוכיה בשנת 114. ניתן למצוא אזכור דומה גם אצל יוחנן מאנטיוכיה (המאה ה-7) ובלקסיקון סודא (שלהי המאה ה-10) בערך "טריאנוס".
ציון הפרובינקיה הראשונה של פלשתינה מעניק נופך היסטורי לאזכור הזה, שכן בתחילת המאה ה-2 הפרובינקיה הרומית ביהודה נקראה "פרובינקיה יודיאה", ואילו הכינוי "פלשתינה פרימה" ("פלשתינה הראשונה") נכנס לשימוש רק באמצע המאה ה-4.
הערות שוליים

↑  יואנס מלאלס, כרונוגרפיה, מהדורת דינדורף, ספר 11, פסקה 273.
↑  Karl Wilhelm Ludwig Müller, Fragmenta Historicorum Græcorum,  iv. 580, No. 111
↑  Suda  s.v. Τραϊανός
1 2  Gotthard Deutsch, Samuel Krauss, PROCURATORS, באתר האנציקלופדיה היהודית
| מושלים בפרובינקיית יהודה / סוריה פלשתינה |
| --- | --- | --- |
| מגלות ארכלאוס עד המלך אגריפס (41-6 לספירה) | מגלות ארכלאוס עד המלך אגריפס (41-6 לספירה) |  |
| פראיפקטים | קופוניוס (9-6) • מרקוס אמביבולוס (12-9) • אניוס רופוס (15-12) • ואלריוס גראטוס (26-15) • פונטיוס פילאטוס (36-26) • מארקלוס (37-36) • מארולוס (41-37) |  |
| ממות אגריפס עד פרוץ המרד הגדול (66-44 לספירה) | ממות אגריפס עד פרוץ המרד הגדול (66-44 לספירה) |  |
| פרוקוראטורים | קספיוס פאדוס (46-44) • טיבריוס יוליוס אלכסנדר (48-46) • ונטידיוס קומאנוס (52-48) • אנטוניוס פליקס (60-52) • פורקיוס פסטוס (62-60) • לוקיוס אלבינוס (64-62) • גסיוס פלורוס (66-64) |  |
| בזמן המרד הגדול (70-66 לספירה) | בזמן המרד הגדול (70-66 לספירה) |  |
| מושלים זמניים | אספסיאנוס • טיטוס • מרקוס אנטוניוס יוליאנוס (תאריכים לא ידועים) |  |
| מחורבן בית שני עד דיכוי פולמוס קיטוס (117-70 לספירה) | מחורבן בית שני עד דיכוי פולמוס קיטוס (117-70 לספירה) |  |
| מושלים בדרגת פרו-פראייטורים | סקסטוס וטולנוס קריאליס (71-70) • סקסטוס לוקיליוס באסוס (73-71) • לוקיוס פלביוס סילבה (81-73) • סלווידנוס (אנ') (86-81) • פומפיוס לונגינוס (90-86) • טיטוס פומפוניוס באסוס (93-90) • סקסטוס הרמטידיוס קמפנוס (96-93) • סקסטוס אטיוס סוברנוס (?) • טיבריוס קלודיוס אטיקוס הרודס (אנ') (102-99) • גאיוס יוליוס קוודראטוס באסוס (105-102) • פומפיוס פלקו (108-105) • טיבריאנוס (117-114 לספירה) |  |
| מפולמוס קיטוס עד סוף מרד בר כוכבא (136-117 לספירה) | מפולמוס קיטוס עד סוף מרד בר כוכבא (136-117 לספירה) |  |
| מושלים בדרגת פרו-קונסולים | לוסיוס קווייטוס (118-117) • מרקוס טיטיוס לוסטריקוס ברוטיאנוס (120-118) • לוקיוס קוסוניוס גאלוס (122-120) • פאקיוס גארגיליוס אנטיקואוס (125-122) • קווינטוס טיניאוס רופוס (133-130) • יוליוס סוורוס (136-133) |  |
| סוריה-פלשתינה: מסוף מרד בר כוכבא (234-136 לספירה) | סוריה-פלשתינה: מסוף מרד בר כוכבא (234-136 לספירה) |  |
| מושלים בדרגת פרו-קונסולים | קאלפורניוס אטיליאנוס (סביב 139) • דומיטיוס סנקה (סביב 142) • ד. ואליוס פידוס (סביב 150) • קוינטיאנוס (סביב 152) • דומיטיוס קורבולו (151-154) • דקימוס סיוס סנקה (157-155) • מקסימוס לוקיליאנוס (סביב 160) • יוליוס קומודוס (165-162) • פלויוס בואתוס (עד 170/169) • ארוקיוס קלרוס (שנות ה-70) • יוליוס לפידיאנוס (סביב 186) • מרקוס אולפיוס ערביאנוס (אמצע שנות ה-90) • מרקוס יוניוס מקסימוס (199-198) |  |
הסתדרות הפסיכולוגים בישראל

| --- | --- |

 מדינה:  ישראל 
 מטה הארגון:  רמת גן 
 יושב ראש:  יורם שליאר 
 תקופת הפעילות:  1957–הווה (כ־68 שנים) 
 www.psychology.org.il
 
לוגו ההסתדרות עד 2013
הסתדרות הפסיכולוגים בישראל (הפ"י) הוא הארגון המייצג של הפסיכולוגים בישראל.
אודות

ההסתדרות הוקמה בשנת 1957, באותה שנה שבה נפתחה המחלקה הראשונה לפסיכולוגיה באוניברסיטה בישראל, באוניברסיטה העברית בירושלים. משנת 1993 היא רשומה כעמותה.
המוסדות המרכזיים של הארגון הם הוועד המרכזי, ועדת ביקורת, וועדת אתיקה. קיימות שש חטיבות בהסתדרות: התפתחותית, חברתית-תעסוקתית-ארגונית, חינוכית, קלינית, רפואית, שיקומית. לכל אחת מהחטיבות ועד משלה, הנבחר על ידי חברי החטיבה בלבד.
ההסתדרות קידמה את חקיקת "חוק הפסיכולוגים" אשר קובע מי יכול לעסוק בטיפול פסיכולוגי בישראל.
כחברים מן המניין להסתדרות רשאים להתקבל רק פסיכולוגים הרשומים בפנקס הפסיכולוגים. סטודנטים לפסיכולוגיה מהשנה השנייה לתואר השני מוזמנים להצטרף כחברים שלא מן המניין.
יושב ראש הארגון משנת 2018 הוא יורם שליאר. קודמו בתפקיד משנת 2014 היה ד"ר מאיר נעמן. קודם לכן שימשה בתפקיד ד"ר יוכי בן-נון.
פעילות

הסתדרות הפסיכולוגים בישראל היא הגוף המוסמך לייצג את המקצוע במוסדות סטטוטוריים שונים: מועצת הפסיכולוגים, מועצת הבריאות, מועצה הלאומית לבריאות הנפש, מועצה ארצית לשיקום נכי נפש בקהילה, ועוד. בנוסף לפעילותה בארץ, הפ"י מייצגת את הפסיכולוגיה הישראלית במוסדות הבינלאומיים של המקצוע.
פעילות ההסתדרות כוללת:
קידום הפסיכולוגיה הציבורית
קידום נושאים הנוגעים לעיסוק כפסיכולוגים.ות עצמאיים.ות
קיום הכשרות מקצועיות, כנסים, ימי עיון, השתלמויות והרצאות במגוון נושאים
אינדקס הפסיכולוגים הרשמי של הפ"י - מאגר מידע המנגיש לציבור הרחב את כלל הפסיכולוגים.ות חברי הפ"י הרשומים בפנקס הפסיכולוגים של משרד הבריאות
פרסום כתב עת מקצועי רבעוני - "פסיכואקטואליה"
ייעוץ משפטי
מאגרי מידע מקצועיים
ועדת אתיקה - עוסקת בבעיות האתיות המתעוררות במהלך פעילותו המקצועית של הפסיכולוג. הוועדה מטפלת בתלונות על התנהגותו של פסיכולוג כאיש מקצוע ומכריעה בסכסוכים על רקע אתי שבין חברי ההסתדרות. תקנון האתיקה של ההסתדרות ("קוד האתיקה המקצועית") אומץ על ידי מועצת הפסיכולוגים והוא חל גם על פסיכולוגים שאינם חברי הארגון.
הטבות לחברי וחברות הארגון כגון ביטוח אחריות מקצועית קבוצתי, ביטוח בריאות קבוצתי לחברי.ות ומשפחותיהם.ן, מועדון צרכנות, הנחות ועוד.
איסוקרטס

| --- | --- |

 לידה:  436 לפנה״ס אתונה העתיקה 
 התאבד:  אוגוסט 338 לפנה״ס (בגיל 98 בערך) אתונה העתיקה 
 מדינה:  אתונה העתיקה 
 בן או בת זוג:  Plathane 
 
איסוקרטס בפרוטומה רומית עתיקה במוזיאון החדש בברלין
איסוקרטס (ביוונית: Ἰσοκράτης;‏ 436 – 338 לפנה"ס) היה רטוריקן יווני מפורסם, אחד מעשרת הנואמים האטיים. תרם רבות לפיתוח הרטוריקה וללימודה.
איסוקרטס נולד למשפחה אמידה וזכה לחינוך מעולה. מוריו הסופיסטים פרודיקוס וגורגיאס, שהיו חבריו של סוקרטס השפיעו עליו רבות. הקים באתונה בשנת 392 לפנה"ס את בית הספר ללימוד הרטוריקה בניהולו.
התאבד באמצעות שביתת רעב מכיוון שלא רצה לראות את אתונה משועבדת למוקדון לאחר קרב כירוניאה.
הערות שוליים

↑  ההגייה ביוונית: איסוקרַטס, במלעיל (ההטעמה בהברה הלפני אחרונה).
↑  יעקב אבישי, אלף אישים, תל אביב: עמיחי, 1965, עמ' 51
| --- | --- |
בקרת זהויות :  NLI: 987007291250705171  PLWABN: 9810671693305606  BIBSYS: 90121320  BNC: 000167246  BNE: XX869204  BnF: cb11992002w (data)  CANTIC: a10489290  CiNii: DA03368933  GND: 118556010  ICCU: CFIV061822  ISNI: 0000 0001 2128 0716  LCCN: n78080925  NDL: 00620865  NKC: jn19981001528  NLA: 35862726  NLG: 19267  NLK: KAC201521895  NSK: 000239085  NTA: 067667708  RERO: 02-A003412388  SELIBR: 63706  SNAC: w60p2cx4  SUDOC: 027995135  Trove: 1121145  ULAN: 500337014  VcBA: 495/44156  VIAF: 36926979   WorldCat (עם VIAF): 36926979 
ערך זה הוא קצרמרבנושא יוון העתיקה ובנושא אישים. אתם מוזמנים לתרום לוויקיפדיה ו.
מארק גורנשטיין

| --- | --- |
אין תמונה חופשית
 לידה:  16 בספטמבר 1946 (בן 78) אודסה, ברה"מ 
 מדינה:  רוסיה, ברית המועצות 
 מקום לימודים:  הקונסרבטוריון של נובוסיבירסק 
 פרסים והוקרה:  אמן העם של הפדרציה הרוסית  אמן כבוד של הפדרציה הרוסית  עיטור ההצטיינות למען המולדת דרגה רביעית  פרס הממשלה של הפדרציה הרוסית 
 
מארק גורנשטיין (ברוסית: Марк Борисович Горенштейн‏; נולד ב-16 בספטמבר 1946) הוא מנצח סובייטי-רוסי ממוצא יהודי. בשנת 2002 הוא קיבל תואר אמן העם של הפדרציה הרוסית. הוא קרוב משפחה של עמנואל ויטורגן.
קורות חיים

מארק גורנשטיין נולד בשנת 1946 באודסה (אז בתחומי ברית המועצות כיום באוקראינה) למשפחה יהודית. הוא למד נגינת כינור בבית ספר מוזיקלי. המשפחה עברה לקישינב וגורנשטיין המשיך לימודי מוזיקה. לאחר סיום הלימודים הוא ניגן במספר הרכבים מוזיקליים בעיר.
בתחילת שנות ה-70 של המאה ה-20 גורנשטיין עבר למוסקבה וניגן בתזמורת של תיאטרון בולשוי. בשנת 1984 הוא סיים לימודי ניצוח בקונסרבטוריון של נובוסיבירסק אצל ארנולד כץ.
בשנת 1985 גורנשטיין התחתן עם אזרחית הונגריה והיה מנצח של תזמורת בהונגריה. בשנים 1989-1993 ניצח בקוריאה הדרומית. בשנת 1994 הוא חזר למוסקבה ומונה למנצח של תזמורת "רוסיה הצעירה".
בשנת 2002 גורנשטיין מונה למנצח ראשי ומנהל אמנותי של התזמורת הסימפונית הממלכתית של רוסיה. הוא כיהן בתפקיד עד לשנת 2011. במהלך פעילתו בתזמורת היו לו סכסוכים רבים עם הצוות.
תזמורות בניצוח של גורנשטיין ביצעו הקלטות רבות של מלחנים ידועים.אחד ההקלטות הייתה מועמדת לקבלת פרס גראמי (1996).
על פעילותו בתחום עיסוקו גורנשטיין קיבל עיטור ופרסים. בשנת 2002 הוענק לו תואר אמן העם של הפדרציה הרוסית.